স্বাধীনতা দিবসের প্রাক্কালে জাতির উদ্দেশে ভাষণ রাষ্ট্রপতির! উঠল সমান অধিকারের জম্মু ও কাশ্মীরের কথা | President Ramnath Kovind addresses the nation on the eve of the 73rd independence day - Bengali Oneindia\nশুরু প্রতীকী ডান্ডি অভিযান! মোদীর হাত ধরে শুরু ৭৫তম স্বাধীনতা দিবসের কাউন্টডাউন\nindependence day president photo feature স্বাধীনতা দিবস\n| Published: August 14 2019, 20:39 [IST]\n৭৩ তম স্বাধীনতা দিবসের প্রাক্কালে জাতীয় উদ্দেশে ভাষণ দিলেন রাষ্ট্রপতি রামনাথ কোবিন্দ। তাঁর ভাষণে উঠে এসেছে জম্মু কাশ্মীর এবং লাদাখের মানুষের কথা। উল্লেখ করেছেন তিন তালাক প্রসঙ্গও। রাষ্ট্রপতি তাঁর ভাষণে বলেছেন, সম্প্রতি যে পরিবর্তন হয়েছে, জম্মু ও কাশ্মীরে তাতে সেখানকার মানুষ উপকৃত হবে। পাশাপাশি রাজ্যের মানুষ দেশের অন্য জায়গার মতো সমান অধিকার , ক্ষমতা ও সুবিধা ভোগ করবে।\nরাষ্ট্রপতির ভাষণে মহাত্মা গান্ধী\nস্বাধীনতা দিবসের প্রাক্কালে জাতির উদ্দেশে দেওয়া ভাষণে উঠে এসেছে জাতীর জনক মহাত্মা গান্ধীর কথা। বলেছেন আগামী ২ অক্টোবর মহাত্মা গান্ধীর ১৫০ তম জন্মবার্ষিকী। তিনি সামাজিক ন্যায়বিচার এবং সাম্যতা নিশ্চিত করার ক্ষেত্রে নেতা ছিলেন। তিনি সেই সময় যে ভবিষ্যদ্বাণী করেছিলেন, এখন আমরা তার মুখোমুখি হচ্ছি বলে মন্তব্য করেছেন কোবিন্দ।\nজম্মু ও কাশ্মীরের মানুষের সমানাধিকার\nরাষ্ট্রপতির ভাষণে আবশ্যিকভাবে উঠে আসে জম্মু ও কাশ্মীর এবং লাদাখের মানুষের কথা। তিনি বলেছেন, সারা দেশের মানুষ যা সুবিধা পেতেন এবার জম্মু ও কাশ্মীর এবং লাদাখের মানুষ সেই সুবিধা পাবেন। সারা ভারতে যে প্রকল্প চালু আছে, কিংবা সংরক্ষণের প্রশ্নে সেই রাজ্যের সাধারণ মানুষ সুবিধা পাবেন বলে উল্লেখ করেন রাষ্ট্রপতি।\nতিন তালাক প্রথা রদ\nএদিন তাঁর ভাষণে রাষ্ট্রপতি তিনতালাক প্রথা রদের কথাও উল্লেখ করেছেন। ভয় থেকে মহিলারা রক্ষা পাচ্ছেন বলেও জানিয়েছেন তিনি। লোকসভা নির্বাচনের পর পার্লামেন্টের অধিবেশন সফল হয়েছে। অনেকগুলি গুরুত্বপূর্ণ বিল পাশ হয়েছে বলেও জানান রাষ্ট্রপতি।\nদেশের মানুষের দক্ষতা, প্রতিভা ও উদ্ভাবনের কথাও উল্লেখ করেন রাষ্ট্রপতি। তিনি বলেন, ভারত বিজ্ঞান ও উদ্ভাবনের শিখরে পৌঁছে গিয়েছে।\nPresident Ramnath Kovind addresses the nation on the eve of the 73rd independence day\nStory first published: Wednesday, August 14, 2019, 20:39 [IST]


বিকেলে বসছে সংসদ অধিবেশন - BD Diganta: Bangla News Portal বিকেলে বসছে সংসদ অধিবেশন - BD Diganta: Bangla News Portal\nবৃহস্পতিবার, ৩০ জুন ২০২২, ০৩:২৫ অপরাহ্ন\nনিজস্ব প্রতিবেদক, বিডি দিগন্ত\t/ ২৪\tবার\nনিজস্ব প্রতিবেদক, বিডি দিগন্ত: করোনা পরিস্থিতিতে স্বাস্থ্যবিধি মেনে আজ রোববার বসছে চলতি সংসদের ১৫তম অধিবেশন। বিকেল ৪টায় স্পিকার ড. শিরীন শারমিন চৌধুরীর সভাপতিত্বে অধিবেশন শুরু হবে।\nবছর শেষের এ অধিবেশনে জনগুরুত্বপূর্ণ ইস্যুতে আলোচনা ছাড়াও কয়েকটি গুরুত্বপূর্ণ বিল পাসের সম্ভাবনা রয়েছে।\nএ অধিবেশন মুলতবি দিয়ে ২৫ নভেম্বর পর্যন্ত চলতে পারে বলে জানিয়েছেন সংসদের কর্মকর্তারা। স্বাধীনতার সুবর্ণজয়ন্তী উপলক্ষে এ অধিবেশনে থাকছে বিশেষ আলোচনা। আলোচনার আগে রাষ্ট্রপতি মো. আবদুল হামিদ ভাষণ দেবেন।\nসংসদ সচিবালয়ের কর্মকর্তারা জানান, আগামী জানুয়ারিতে বছরের প্রথম অধিবেশনের কারণে ১৫তম অধিবেশন সংক্ষিপ্ত হবে। শোক প্রস্তাব উত্থাপনের মধ্য দিয়ে অধিবেশন শুরু হবে।\nগতকাল শনিবার সংসদের যুগ্ম-সচিব মো. তারিক মাহমুদের পাঠানো প্রেস বিজ্ঞপ্তিতে বলা হয়, ‘করোনা পরিস্থিতি বিবেচনায় জনস্বার্থে অধিবেশনের সব কার্যক্রম সংসদ বাংলাদেশ টেলিভিশনে সরাসরি সম্প্রচারিত হবে। আর সেখান থেকে সংবাদ কাভার করার জন্য সাংবাদিকদের প্রতি অনুরোধ জানাচ্ছি।’\nহুইপ আবু সাঈদ আল মাহমুদ স্বপন বলেন, অধিবেশনে আমাদের নিয়মিত কার্যক্রম শেষ করে এক-দুদিন বিরতি দেওয়া হবে। এরপর স্বাধীনতার সুবর্ণজয়ন্তী উপলক্ষে বিশেষ আলোচনা হবে। সেখানে রাষ্ট্রপতি ভাষণ দিতে পারেন।


High Court expressed anger over the investigation of the murder case of Sabir Ahmed of Barrackpore - Anandabazar\nHigh Court expressed anger over the investigation of the murder case of Sabir Ahmed of\nসাবির-হত্যার তদন্ত নিয়ে ক্ষুব্ধ আদালত\nকলকাতা ২৭ নভেম্বর ২০১৯ ০২:২৩\nহাইকোর্ট। —ফাইল ছবি\nকারা তাঁকে হুমকি দিচ্ছে, খুন হয়ে যাওয়ার আগে পুলিশকে তা জানিয়েছিলেন ব্যারাকপুরের যুবক সাবির আহমেদ। সেই অভিযোগ পেয়েও কেন ব্যবস্থা নেওয়া হল না, পুলিশের কাছে তার ব্যাখ্যা চাইল কলকাতা হাইকোর্ট। পুলিশি নিষ্ক্রিয়তার অভিযোগ ও\nনিরপেক্ষ তদন্তের দাবিতে দায়ের হওয়া একটি মামলায় মঙ্গলবার সেই ব্যাখ্যা চান বিচারপতি সব্যসাচী ভট্টাচার্য। সরকারি কৌঁসুলি আদালতে দাবি করেন, নিহত সাবিরের বিরুদ্ধে খুন-সহ একাধিক দুষ্কর্মের অভিযোগ ছিল। তা শুনে বিচারপতি ভট্টাচার্যের পর্যবেক্ষণ, ‘‘সেই কারণে পুলিশ তদন্ত করবে না!’’ ওই পর্যবেক্ষণের পরে সরকারি কৌঁসুলি রবিউল ইসলামের বক্তব্য নথিভুক্ত করেন বিচারপতি।\nছেলের খুনিরা ধরা পড়ছে না এবং পুলিশও ঠিক মতো তদন্ত করছে না— এই অভিযোগ তুলে হাইকোর্টের দ্বারস্থ হয়েছেন সাবিরের বাবা ইস্তাক আহমেদ ও মা শবনম বেগম। তাঁদের আইনজীবী কৌস্তভ বাগচী এ দিন আদালতে জানান, গত ২১ অক্টোবর সাবিরকে বাড়ি থেকে ডেকে নিয়ে যায় সোনু ও সন্তোষ নামে দুই যুবক। দু’দিন পরে ব্যারাকপুর থানায় নিখোঁজ ডায়েরি করে তাঁর পরিবার। ২৫ অক্টোবর জগদ্দল থানা এলাকায় গঙ্গা থেকে উদ্ধার হয় সাবিরের দেহ। পুলিশ জানায়, সাবিরের মামা গত বছর নয়াবস্তিতে বাড়ি তৈরির কাজ শুরু করেছিলেন। স্থানীয় কিছু দুষ্কৃতী তাঁর কাছে এক লক্ষ টাকা তোলা চায়। সাবির তখন তার প্রতিবাদ করেন।\nকৌস্তভ আদালতে জানান, পুলিশ নির্দিষ্ট ১৩ জনের বিরুদ্ধে এফআইআর দায়ের করে তদন্ত শুরু করলেও তারা এমন দু’জনকে গ্রেফতার করেছিল, যাদের নামে অভিযোগ ছিল না। শিবু যাদব-সহ যাদের বিরুদ্ধে এফআইআর হয়েছে, তারা সাবিরের বাবা-মাকে শাসাচ্ছে বলে অভিযোগ। তাদের ভয়ে ইস্তাক ও তাঁর স্ত্রী ব্যারাকপুরের নয়াবস্তির বাড়ি ছেড়ে অন্যত্র রয়েছেন।\nএই অভিযোগ শুনে বিচারপতি ভট্টাচার্য সরকারি কৌঁসুলির কাছে জানতে চান, নির্দিষ্ট কয়েক জনের বিরুদ্ধে ওই যুবক অভিযোগ করছেন জেনে পুলিশ কী ব্যবস্থা নিয়েছিল? ব্যবস্থা না নিয়ে থাকলে তার ব্যাখ্যাই বা কী?\nসরকারি কৌঁসুলি আদালতে জানান, ব্যারাকপুর পুলিশ কমিশনারেটের গোয়েন্দা বিভাগ ১১ নভেম্বর ওই খুনের তদন্তভার নিয়েছে। খুন ও তথ্যপ্রমাণ লোপাটের মামলাও দায়ের হয়েছে। এর পরেই তিনি জানান, সাবিরের বিরুদ্ধে খুন-সহ দুষ্কর্মের অভিযোগ ছিল। তা শুনেই ওই পর্যবেক্ষণ করেন বিচারপতি। তিনি মন্তব্য করেন, ‘‘পুলিশের টালবাহানা নিয়ে এটা কোনও যুক্তিগ্রাহ্য কারণ হতে পারে না।’’\nএ দিন বিচারপতি নির্দেশ দিয়েছেন, সাবিরের বাবা-মা নয়াবস্তিতে ফিরতে চাইলে তাঁদের পুলিশি নিরাপত্তার ব্যবস্থা করতে হবে। একই সঙ্গে বিচারপতি দু’পক্ষকে হলফনামা পেশ করে বক্তব্য জানাতে নির্দেশ দিয়েছেন। মামলার পরবর্তী শুনানি হবে আগামী ৮ জানুয়ারি।\nKolkata High Court Murder Investigation


মেয়েকে পথ করে দিতে রাজনীতি ছাড়ার ঘোষণা ফিলিপাইনের প্রেসিডেন্টের! » Dial Sylhet\nমেয়েকে পথ করে দিতে রাজনীতি ছাড়ার ঘোষণা ফিলিপাইনের প্রেসিডেন্টের!\nপ্রকাশিত: ৩:৫৯ অপরাহ্ণ, অক্টোবর ২, ২০২১\nআন্তর্জাতিক ডেস্ক::রাজনীতি থেকে অবসর নেয়ার ঘোষণা দিয়েছেন ফিলিপাইনের বহুল বিতর্কিত প্রেসিডেন্ট রড্রিগো দুতের্তে। তিনি বলেছেন, আগামী বছর নির্বাচনে ভাইস প্রেসিডেন্ট পদেও প্রতিদ্বন্দ্বিতা করবেন না। তার চেয়ে বর্তমান ক্ষমতার মেয়াদ শেষে তিনি রাজনীতি থেকে অবসরে যাবেন। উল্লেখ্য, তিনি আর ফিলিপাইনে প্রেসিডেন্ট নির্বাচনে সক্ষমতা রাখেন না। আজ শনিবার বিস্ময়র এই সিদ্ধান্ত ঘোষণা করেন রড্রিগো দুতের্তে। দীর্ঘ সময় তার সাবেক সহযোগী সিনেটর বোঙ্গ গো-এর সঙ্গে সাক্ষাত করে এ ঘোষণা দেন তিনি। দেশটিতে নির্বাচন কমিশনে এরই মধ্যে ভাইস প্রেসিডেন্ট পদে প্রার্থিতার ফাইল জমা দিয়েছেন সিনেটর বোঙ্গ গো। প্রেসিডেন্ট দুতের্তে বলেন, বেশির ভাগ ফিলিপিনোর সেন্টিমেন্ট হলো, আমি আর যোগ্য নই। তাই যদি ভাইস প্রেসিডেন্ট পদে প্রার্থী হই তা হবে সংবিধানের লঙ্ঘন, সংবিধানের মর্যাদার লঙ্ঘন। তাই আমি রাজনীতি থেকে অবসরে যাওয়ার ঘোষণা দিলাম। এ খবর দিয়েছে অনলাইন আল জাজিরা।\nউল্লেখ্য, সংবিধান অনুযায়ী ফিলিপাইনে একজন প্রেসিডেন্ট এক মেয়াদে ৬ বছর ক্ষমতায় থাকতে পারেন। বিরোধীরা আগেই হুমকি দিয়েছিল। তারা বলেছিল, দুতের্তে যদি ভাইস প্রেসিডেন্ট পদে প্রার্থী হন তাহলে তার বৈধতা নিয়ে সুপ্রিম কোর্টের দ্বারস্থ হবেন তারা। তবে বাতাসে শোনা যাচ্ছে অন্য কথা। তা হলো, নিজে রাজনীতি থেকে সরে গিয়ে মেয়ে সারা দুতের্তে-ক্যাপ্রিও’কে পথ করে দিচ্ছেন প্রেসিডেন্ট দুতের্তে। ফলে সারা দুতের্তে-ক্যাপ্রিও তার স্থান পূরণ করতে পারেন। তার পিতা দুর্তেতে ছিলেন ফিলিপাইনের ডাভোস শহরের মেয়র। তিনি সেখানকার আসন ছেড়ে দিয়ে প্রেসিডেন্ট নির্বাচন করলে তার স্থান দখল করেন কন্যা সারা দুতের্তে-ক্যাপ্রিও। তিনি গত মাসে বলেছেন, আগামী বছর তিনি প্রেসিডেন্ট নির্বাচন করছেন না। কারণ, তিনি এবং তার পিতা সিদ্ধান্ত নিয়েছেন তাদের মধ্যে শুধু একজন ২০২২ সালের জাতীয় নির্বাচনে প্রতিদ্বন্দ্বিতা করবেন।\nঅ্যান্তোনিও ডি ম্যানিলা ইউনিভার্সিটির আইন ও রাষ্ট্রবিজ্ঞানের প্রফেসর অ্যান্তোনিও লা ভিনা বলেন, ফলে এখন সারা দুতের্তে-ক্যাপ্রিও’র জন্য নির্বাচনের পথ খুলে গেল। তবে রড্রিগো দুতের্তে যে নিজের সিদ্ধান্ত পরিবর্তন করবেন না, এমনটা বলা যায় না। এমনও হতে পারে বোঙ্গ-গো’র স্থানে তিনিই প্রার্থী হয়ে বসেছেন। দেশটিতে নির্বাচনের জন্য প্রার্থীদের নিবন্ধিত হতে সময় ছিল শুক্রবার পর্যন্ত। তবে মনোনয়নপত্র প্রত্যাহার, জমা দেয়া যাবে ১৫ই নভেম্বর পর্যন্ত। এর ফলে দুতের্তের মন শেষ মুহূর্তে পরিবর্তন হওয়ার সুযোগ আছে, যেমনটি হয়েছিল ২০১৬ সালের প্রেসিডেন্ট নির্বাচনের সময়। তখন তিনি বড় ব্যবধানে জিতেছিলেন। আগস্টেই তিনি ঘোষণা দিয়েছেন, আগামী নির্বাচনের সময় তিনি ভাইস প্রেসিডেন্ট পদে লড়াই করবেন। বিশ্লেষক এবং সমালোচকরা মনে করেন, তিনি ক্ষমতা ছেড়ে গেলে ক্রিমিনাল চার্জের মুখে পড়তে পারেন, এ ভয়ে তিনি এমন সিদ্ধান্ত নিয়েছেন। ২০১৬ সালে তিনি একটি একক ইস্যুতে লড়াই করে প্রেসিডেন্ট নির্বাচিত হন। ওই ইস্যুটি হলো অপরাধের বিরুদ্ধে লড়াই করা। তিনি নির্বাচনী প্রচারণার সময় এবং পরে প্রেসিডেন্ট হয়ে পুলিশকে বার বার আহ্বান জানিয়েছেন সন্দেহজনক মাদক ব্যবসায়ীকে হত্যা করতে।


আজ ২৫ বৈশাখ। উদার বিশ্ববোধের কবি, বাঙালির আত্মার মুক্তি ও সার্বিক স্বনির্ভরতার প্রতীক কবিগুরু রবীন্দ্রনাথ ঠাকুরের ১৬০তম জন্মদিন। বাংলা সাহিত্যের অন্যতম শ্রেষ্ঠ এ সাহিত্যিক ১২৬৮ বাংলা সালের ২৫ বৈশাখ (ইংরেজি ১৮৬১ সালের ৭ মে) ভারতের পশ্চিমবঙ্গের কলকাতার জোড়াসাঁকো ঠাকুর পরিবারে জন্মগ্রহণ করেন। তার পিতার নাম দেবেন্দ্রনাথ ঠাকুর। মাতা সারদাসুন্দরী দেবী। রবীন্দ্রনাথের পূর্বপুুরুষেরা খুলনা জেলার রূপসা উপজেলার পিঠাভোগে বাস করতেন। বাংলা ১৩৪৮ সালের ২২ শ্রাবণ (ইংরেজি ৭ আগস্ট, ১৯৪১) কলকাতায় পৈতৃক বাসভবনে মৃত্যুবরণ করেন।\nএবার এক ভিন্ন পরিস্থিতিতে, ভিন্ন পরিবেশে তাকে স্মরণ করবে মানুষ। করোনাভাইরাস সংক্রমণের কারণে জনসমাগম নিষিদ্ধ। তাই প্রতিবছর যেভাবে আয়োজন করে উদ?যাপন করা হতো বিশ্বকবির জন্মদিন, এ বছর সেভাবে হচ্ছে না।\nরবীন্দ্রনাথের জন্মবার্ষিকী উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। রাষ্ট্রপতি মো. আবদুল হামিদ রবীন্দ্রচেতনার আলোকে সাম্য ও শান্তিময় সমাজ প্রতিষ্ঠার পাশাপাশি মানুষের মধ্যে সম্প্রীতির বন্ধন আরও দৃঢ় করার প্রয়াস চালানোর আহ্বান জানিয়েছেন। তিনি বলেন, রবীন্দ্রনাথ ঠাকুর বাঙালির চেতনা ও মননের প্রধান প্রতিভূ। বাংলা সাহিত্যের প্রায় সব শাখায় রয়েছে তার অবাধ বিচরণ। তিনি আমাদের অন্যতম শ্রেষ্ঠ সংগীতস্রষ্টা, চিত্রকর, সমাজচিন্তক এবং দার্শনিক হিসেবেও বিখ্যাত। সর্বোপরি, বাঙালি জাতীয়তাবোধের প্রধান রূপকারও তিনি।\nপ্রধানমন্ত্রী শেখ হাসিনা তার বাণীতে বলেছেন, বিশ্বকবি রবীন্দ্রনাথ ঠাকুরের জীবনাদর্শ এবং তার সৃষ্টিকর্ম শোষণ-বঞ্চনামুক্ত অসাম্প্রদায়িক বাংলাদেশ বিনির্মাণে চিরদিন বাঙালিকে অনুপ্রাণিত করবে।\nতিনি বলেন, ‘রবীন্দ্রনাথ ঠাকুর বিশ্বসাহিত্যের এক উজ্জ্বলতম নক্ষত্র। বাংলা ও বাঙালির অহংকার। প্রতিভা ও শ্রমের যুগলবন্দীর সম্মিলনে তিনি অসাধারণ সব সাহিত্যকর্ম দিয়ে বাংলা সাহিত্যকে করেছেন ঐশ্বর্যম-িত। কালজয়ী এ কবি জীবন ও জগৎকে দেখেছেন অত্যন্ত গভীরভাবে, যা তার কবিতা, ছোটগল্প, উপন্যাস, নাটক গীতিনাট্য, প্রবন্ধ, ভ্রমণকাহিনী, সংগীত ও চিত্রকলার সহস্রধারায় উৎসারিত হয়েছে। আবহমান বাংলার রূপ যেমন তার সাহিত্য সৃষ্টিতে ভাস্বর হয়েছে, তেমনই মানবতাবাদী বাণী তার সাহিত্যকে দিয়েছে অতুলনীয় মহিমা।’\nতিনি আরও বলেন, কবিগুরু রবীন্দ্রনাথ ছিলেন বহুমুখী প্রতিভার অধিকারী। সাহিত্য, সংগীত ও শিল্পের প্রতিটি শাখায় তার অনায়াস বিচরণ সত্যিই বিস্ময়কর। কবির সব সৃষ্টির মূলে নিহিত মানবতাবাদ তাকে বিশিষ্টতা দান করেছে। শান্তি ও মানবতার কবি রবীন্দ্রনাথ ছিলেন প্রকৃতির চিরন্তন সৌন্দর্য ও বৈচিত্রের সাধক। রবীন্দ্রনাথের জাতীয়তাবোধ বাঙালির অনন্ত প্রেরণার উৎস উল্লেখ করে প্রধানমন্ত্রী বলেন, ‘১৯৭১ সালের মহান মুক্তিযুদ্ধে তার কবিতা ও গান মুক্তিকামী বাঙালিকে উদ্দীপ্ত করেছে শত্রুর বিরুদ্ধে লড়াইয়ে। জীবনের প্রতিটি সমস্যা-সংকট, আনন্দ-বেদনা এবং আশা-নিরাশার সন্ধিক্ষণে রবীন্দ্রসৃষ্টি আমাদের চেতনাকে আন্দোলিত করে।’ প্রধানমন্ত্রী কবিগুরু রবীন্দ্রনাথ ঠাকুরের ১৬০তম জন্মবার্ষিকীর সার্বিক সাফল্য কামনা করেন।\nকবি দুই হাজার গান রচনা করেছেন। অধিকাংশ গানে সুরারোপ করেন। তার সমগ্র গান ‘গীতবিতান’ গ্রন্থে রয়েছে। কবির লেখা ‘আমার সোনার বাংলা আমি তোমায় ভালোবাসি’ গানটি বাংলাদেশের জাতীয় সংগীত। ভারতের জাতীয় সংগীতটিও কবির লেখা। জীবিতকালে তার প্রকাশিত মৌলিক কবিতাগ্রন্থ হচ্ছে ৫২টি, উপন্যাস ১৩, ছোটোগল্পের বই ৯৫টি, প্রবন্ধ ও গদ্যগ্রন্থ ৩৬টি, নাটকের বই ৩৮টি। কবির মত্যুর পর ৩৬ খ-ে ‘রবীন্দ্র রচনাবলী’ প্রকাশ পায়। এছাড়া ১৯ খ-ের রয়েছে ‘রবীন্দ্র চিঠিপত্র’। ১৯২৮ থেকে ১৯৩৯ পর্যন্ত কবির আঁকা চিত্রকর্মের সংখ্যা আড়াই হাজারেরও বেশি। এর মধ্যে ১ হাজার ৫৭৪টি চিত্রকর্ম শান্তি নিকেতনের রবীন্দ্রভবনে সংরক্ষিত আছে। কবির প্রথম চিত্র প্রদর্শনী দক্ষিণ ফ্রান্সের শিল্পীদের উদ্যোগে ১৯২৬ সালে প্যারিসের পিগাল আর্ট গ্যালারিতে অনুষ্ঠিত হয়।\nঘাটে ঘাটে মানুষের ভিড়। নেই কোন স্বাস্থ্যবিধির বালাই। গাড়ির পরিবর্তে মানুষ পারাপার


ফরহাদুল ইসলাম ফরহাদ ১৮ সেপ্টেম্বর ২০১৮, ০০:০০\nপ্রস্তুতি সভায় সভাপতিত্ব করেন ফরহাদুল ইসলাম ফরহাদ। সভাপতি তার সূচনা বক্তব্যে বলেন, মহান মুক্তিযুদ্ধের ব্রত অসাম্প্রদায়িক বাংলাদেশ এবং সমতাভিত্তিক সমাজ গড়ার লক্ষ্যে বুদ্ধিবৃত্তিক ও সাংস্কৃতিক কমর্কাÐ পরিচালনা করে আসছে জেজেডি ফ্রেন্ডস ফোরাম। এ ছাড়া বিভিন্ন সামাজিক কাজেও আমরা অবদান রেখে আসছি। বিভিন্ন সময়ে মাদক ও সন্ত্রাসবিরোধীসহ নানা কমর্সূচি পালন করে জেজেডি ফ্রেন্ডস ফোরামের বন্ধুরা।\nএ সময় বক্তরা বলেন, যায়যায়দিন ফ্রেন্ডস ফোরামের কারণে আজ আমরা সবাই বন্ধুত্বের অকৃত্রিম বন্ধনে আবদ্ধ হতে পেরেছি। এটি এমন একটি সংগঠন যেখানে উঁচু, নিচু, বণর্ বৈষম্য ও জাতি ভেদাভেদের কোনো স্থান নেই। বন্ধুসুলভ মনের অধিকারী যে কোনো বয়সের ব্যক্তি এ সংগঠনে এসে অনেকটা স্বাধীনভাবে কাজ করে নিজের মেধা ও প্রতিভার সাক্ষর রাখতে পারেন।\nএ সময় উপস্থিত ছিলেন জেজেডি ফ্রেন্ডস ফোরামের যুগ্ম আহŸায়ক মো. আব্দুল কাদির, মো. জুবায়ের আহমেদ, মো. রকি মিয়া, যুগ্ম সদস্য সচিব মো. জহুর আলী নাঈম, মো. তোফায়েল আহমেদ মুন্না, সদস্য মো. আবু তাহের, মো. তাজুল ইসলাম, মো. রওশন মিয়া, মো. শামীম আহমেদ, মো. আব্দুল হাই, মো. সুজন, মো. খয়ের মিয়া, মো. আতাউর মিয়া, মো. মাহফুজ মিয়া, পাপলু মিয়া, মো. টিপু মিয়া ও মো. আনোয়ার।


কেন এত বেশি আক্রান্ত হচ্ছেন স্বাস্থ্যকর্মীরা? | ajkerograbani.com\nকেন এত বেশি আক্রান্ত হচ্ছেন স্বাস্থ্যকর্মীরা?\nদেশে ৭১ জন চিকিৎসকসহ অন্তত পৌনে দু’শ স্বাস্থ্যকর্মী করোনাভাইরাসে আক্রান্ত হয়েছেন৷ ইতিমধ্যে একজন চিকিৎসক মারা গেছেন৷ এর বাইরে বিপুলসংখ্যক চিকিৎসক, নার্স ও স্বাস্থ্যকর্মী কোয়ারান্টিনে আছেন৷ করোনা রোগীদের চিকিৎসা দেয়া হাসপাতাল ও সংশ্লিষ্টদের সঙ্গে কথা বলে জানা গেছে, ঢাকাসহ দেশের বিভিন্ন সরকারি-বেসরকারি হাসপাতালের ৭১ চিকিৎসক ও ৬২ জন নার্স ইতিমধ্যে আক্রান্ত হয়েছেন। সে হিসেবে আক্রান্তদের শতকরা প্রায় আট ভাগ স্বাস্থ্যকর্মী৷\nবিভিন্ন দেশের গণমাধ্যমের তথ্য অনুযায়ী অন্তত মার্চের তৃতীয় সপ্তাহ পর্যন্ত পৃথিবীর সবচেয়ে কঠিনভাবে কোভিড-১৯ আক্রান্ত দেশগুলোর মধ্যে ইতালিতে প্রায় ৮.৫%, স্পেনে ১৫% এবং যুক্তরাষ্ট্রের ওহাইও ও মিনেসোটা রাজ্যে আক্রান্তদের প্রায় ২০% স্বাস্থ্যকর্মী৷\nসংশ্লিষ্টরা মনে করেন, তুলনা করলে বাংলাদেশে আক্রান্তের হার নেহায়েত কম নয়৷ কারণ চীনে মার্চের তৃতীয় সপ্তাহ পর্যন্ত আক্রান্তের মাত্র ৪% ছিলেন স্বাস্থ্যকর্মী৷ তাছাড়া এসব দেশে করোনার প্রকোপ বেড়েছে বাংলাদেশের আগে থেকে৷ পর্যাপ্ত পিপিইর অভাব, নিম্নমানের মাস্ক ও সার্বিক অব্যবস্থাপনার কারণে এ অবস্থা তৈরি হয়েছে বলে মনে করা হচ্ছে৷\nবঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপাচার্য অধ্যাপক ডা. নজরুল ইসলাম বার্তা সংস্থা ডয়চে ভেলেকে বলেন, ‘প্রথমত, যথাযথ নিরাপত্তা সামগ্রী ছাড়াই প্রথম দিকে চিকিৎসক ও স্বাস্থ্যকর্মীদের সেবা দিতে বাধ্য করা হয়েছে৷ তারপর তাদের কাছে যেসব সামগ্রী গেছে তা ছিল অত্যন্ত নিম্নমানের।’\n‘দ্বিতীয়ত, এন-৯৫ মাস্কের নামে তাদের যেটা দেওয়া হচ্ছে সেটা অত্যন্ত নিম্নমানের৷ তৃতীয়ত, কুর্মিটোলা বা কুয়েত মৈত্রী হাসপাতালে যারা এই চিকিৎসা দিচ্ছেন তাদের নানা ধরনের সংকট রয়েছে৷ এমনকি তারা ঠিকমতো খাবারও পাচ্ছেন না৷ ফলে তারা মানসিকভাবে দুর্বল হয়ে পড়েছেন৷ যখন কেউ মানসিকভাবে দুর্বল থাকেন তখন তিনি নিরাপত্তা সামগ্রী ব্যবহারে অত বেশি মনোযোগী থাকেন না৷ আর চতুর্থত, এদের কোনো প্রশিক্ষণই নেই৷ মিডিয়ার মাধ্যমে দেখে যা শিখেছেন তাই প্রয়োগ করে রোগীদের চিকিৎসা দিচ্ছেন৷ ফলে তাদের জানায় ঘাটতি রয়েছে৷’\nচিকিৎসক বা স্বাস্থ্যকর্মীরা আক্রান্ত হওয়ার কারণে, অনেক হাসপাতাল ইতিমধ্যে লকডাউন করা হয়েছে৷ করোনা রোগীকে চিকিৎসা দিতে গিয়েই সিলেটের এমএজি ওসমানী মেডিকেল কলেজ হাসপাতালের সহকারী অধ্যাপক ডা. মঈনউদ্দিন আক্রান্ত হয়ে মারা গেছেন৷ উন্নত চিকিৎসা দিতে ঢাকায় আনতে তার জন্য এয়ার অ্যাম্বুলেন্স চেয়েও পাওয়া যায়নি৷ এমনকি সরকারি অ্যাম্বুলেন্সও পাননি তিনি৷ এখনো হাসপাতালগুলোতে যারা সরাসরি চিকিৎসা সেবা দিচ্ছেন তাদের কাছে উপযুক্ত নিরাপত্তা সরঞ্জাম পৌঁছানো হয়নি৷ হাসপাতালগুলোতে নেয়া হয়নি ‘ট্রায়জের’ (বিশেষ ব্যবস্থা যেখানে সব রোগীকে পৃথক করে চিকিৎসা দেয়া হয়) ব্যবস্থাও৷\nবাংলাদেশ মেডিকেল অ্যাসোসিয়েশনের (বিএমএ) সভাপতি ডা. মোস্তফা জালাল মহিউদ্দিন বলেন, ‘(স্বাস্থ্যকর্মীরা) বাংলাদেশে বেশি আক্রান্ত হচ্ছেন কারণ চিকিৎসক ও স্বাস্থ্যকর্মীরা ভালো সেবা দিচ্ছেন৷ তারা নিজেদের জীবন বাজি রেখে মানুষের চিকিৎসা দিচ্ছেন৷’\nপর্যাপ্ত নিরাপত্তা সরঞ্জাম কি তারা পাচ্ছেন? জবাবে তিনি বলেন, ‘আগে পাইনি তবে এখন পাচ্ছি৷ এখন তো প্রধানমন্ত্রী নিজেই বিষয়টি দেখভাল করছেন৷ ফলে আর সমস্যা হবে না৷’\nএন-৯৫ মাস্কের নামে যা দেওয়া হচ্ছে তা নিম্নমানের স্বীকার করে ডা. মহিউদ্দিন বলেন, ‘ডাক্তাররাও এমন অভিযোগ করছেন৷ খাবার দাবার নিয়েও সমস্যা হচ্ছে৷ এগুলোর দিকে বিশেষ মনোযোগ দিতে বলেছি৷’\nসরকারপন্থী চিকিৎসকদের সংগঠন স্বাধীনতা চিকিৎসক পরিষদের (স্বচিপ) সভাপতি অধ্যাপক ডা. ইকবাল আর্সেনাল বলেন, ‘আমাদের যারা এগুলো ম্যানেজমেন্টের দায়িত্বে আছেন তারা মনে করেছিলেন, ডেঙ্গুর মতো পরিস্থিতি সামাল দিয়ে ফেলব৷ ফলে যে দুই মাস তারা সুযোগ পেয়েছিলেন তখন কিছুই করা হয়নি৷ শুধু ফাঁকা বুলি দিয়ে গেছেন৷ যখন আক্রান্ত ধরা পড়ল তখনও শুধু মনোবল দিয়েই চিকিৎসকদের মাঠে নামিয়ে দেওয়া হয়েছে৷ ফলে তারা অনেক বেশি আক্রান্ত হয়েছেন৷ এখন কিছু কাজ শুরু হয়েছে, কিন্তু ব্যবস্থাপনায় অনেক ত্রুটি বিচ্যুতি রয়েছে৷’\nবাংলাদেশ টেকনোলজিস্ট অ্যাসোসিয়েশনের সাবেক মহাসচিব সেলিম মোল্লা বলেন, ‘ইতিমধ্যে আমাদের অন্তত ২০ জন টেকনোলজিস্ট আক্রান্ত হয়েছেন৷ আমরা সিস্টেমটা পরিবর্তন করতে বলেছি৷ আমাদের সবাইকে আগে অফিসে হাজির করানো হচ্ছে৷ তারপর কাজ ভাগ করা হচ্ছে৷ আমরা বলেছি, আগে কাজ ভাগ করে দেন৷ যাদের প্রয়োজন নেই তারা কেন অফিসে আসবে? এতে আমাদের লোকজন বেশি করে আক্রান্ত শুরু হলে কিন্তু কাজ করার লোক থাকবে না৷’\nPosted ৯:২৭ অপরাহ্ণ | রবিবার, ১৯ এপ্রিল ২০২০


দারুন সুখবর!7দিন পর দাম কমলো সোনার! কত হল নতুন দাম? জানুন বিস্তারিত। » BrightBengal.Com\nHome/নিউজ/দারুন সুখবর!7দিন পর দাম কমলো সোনার! কত হল নতুন দাম? জানুন বিস্তারিত।\nআইএসএফকে ‘খাম’ চিহ্ন প্রতীক হিসেবে দিল নির্বাচন কমিশন।রইলো বিস্তারিত সংবাদ।\n“নদীবাঁধের টাকা নয়ছয় করা হয়েছে। দূর্নীতিবাজদের রেহাই নয়।”- রামনগর থেকে বললেন অভিষেক।